**FAKULTEIT NATUURWETENSKAPPE**

**DEKAANSVERGUNNINGSEKSAMEN (DVE)**

Studente wat moontlik vir ’n Dekaansvergunningseksamen kan kwalifiseer, (soos in die reglement aangedui) moet van die volgende kennis neem:

* Die DVE word **slegs** aan die begin van die jaar afgelê, gewoonlik tydens die laaste week in Januarie of die eerste week in Februarie.
* Om moontlik ’n DVE te kan aflê, **moes** die student in die spesifieke jaar vir die betrokke module(s) geregistreer wees, EN ’n prestasiepunt van ten minste 35% daarin verwerf het.
* ’n DVE word slegs met die goedkeuring van die Dekaan toegestaan en kan onder geen omstandighede deur die departemente alleenlik toegestaan word nie. **Geen dosent kan dus ’n onderneming aan ’n student hieroor maak nie.**
* Die onus rus op die student wat vir ’n DVE mag kwalifiseer om betyds met die Fakulteitadministrateur te skakel oor moontlike toelating tot die DVE.
* DVE’s word departmenteel afgeneem en studente aan wie ’n DVE toegestaan is, moet hulle by die betrokke departement van die tyd en plek van die DVE vergewis en aanmeld.
* Vir verdere navraag kontak Mnr Bevin Abels, Fakulteitadministrateur, by 021 808 9111 of bpa@sun.ac.za

REGLEMENT VIR DEKAANSVERGUNNINGSEKSAMENS (DVE’s) (*soos in die Natuurwetenskappe jaarboek*)

1. ŉ Voorgraadse finalejaarstudent, wat, nadat **alle** eksamens afgelê is en **alle** prestasiepunte beskikbaar is, ŉ maksimum van twee modules met ŉ maksimum van 32 krediete, of die kredietwaarde wat individuele fakulteite in hoogs uitsonderlike gevalle toelaat, kort ten einde die graad te verwerf (d.w.s. eksamen in die betrokke modules afgelê het, maar gesak het), kan deur die Dekaan in konsultasie met die betrokke akademiese departement(e) as vergunning tot ŉ Dekaansvergunningseksamen (DVE) toegelaat word, onderworpe aan die bepalings in paragrawe 2, 3 en 4 hieronder. Let daarop dat jy vir die betrokke module(s) in die spesifieke jaar geregistreer moes wees en ’n prestasiepunt van ten minste 35% daarin moes verwerf het.
2. Die fakulteitsadministrateur sal sodanige studente identifiseer en die name via die Dekaanskantoor aan die betrokke departemente verskaf. Die onus rus op studente wat vir ŉ DVE mag kwalifiseer om betyds (nie later as 15 Januarie) met die fakulteitadministrateur te skakel oor toelating tot die DVE. Die DVE sal op ŉ geskeduleerde tyd tydens die laaste week van Januarie of die eerste week van Februarie afgelê word.
3. Indien die student die module in die DVE sak, sal geen verdere DVE toegestaan word nie.
4. DVE’s in modules wat van buigsame assessering gebruik maak, sal op dieselfde tydstip vermeld in paragraaf 2 hierbo afgelê word, ingevolge die prosedure neergelê in paragraaf 2 hierbo.
5. DVE’s word departementeel afgeneem en studente aan wie ŉ DVE toegestaan is, moet hulle vroegtydig by die betrokke departement van die tyd en plek van die DVE vergewis en betyds daar aanmeld.
6. DVE’s word slegs met goedkeuring van die Dekaan toegestaan. Departemente moet onder geen omstandighede self DVE’s aan studente toestaan nie. Geen dosent kan ŉ onderneming aan ŉ student hieroor maak nie.
7. Die toestaan van ŉ DVE in ŉ module is onderhewig aan die reëls van die fakulteit wat die module aanbied. Vir die reëls vir DVE’s in modules wat nie deur die Fakulteit Natuurwetenskappe aangebied word nie, raadpleeg die betrokke fakulteit se Jaarboekdeel of die fakulteitadministrateur.
8. Dekaansvergunningeksamens word geskryf op ’n datum en tyd wat deur die Dekaan vasgestel is en word gereël deur die betrokke departement waarin die DVE afgelê word.

**FACULTY OF SCIENCE**

**DEAN’S CONCESSION EXAMINATION (DCE)**

Students who may probably qualify for the Dean’s Concession Examination (DCE) (as indicated in the standing rules) must take note of the following:

* The DCE **only** takes place at the beginning of the year, normally during the last week in January or die first week in February.
* To be allowed to write a DCE, a student **should have been** registered for the module(s) concerned in the specific year and must have obtained a final mark of at least 35% in the(se) modules.
* DCEs are only granted with the approval of the Dean. Under no circumstances may departments themselves grant DCEs to students. **No lecturer may therefore give such an undertaking to a student.**
* The onus shall be on the students concerned to contact the Faculty Administrator in good time about possible admission to the DCE.
* DCEs are conducted departmentally. Students who have been granted a DCE must find out from the department concerned when and where the DCE in question will be written. They shall ensure that they present themselves in such time and place.
* For further information contact Mnr Bevin Abels, Faculty Administrator, at 021 808 9111 or bpa@sun.ac.za

STANDING RULES FOR DEAN'S CONCESSION EXAMINATIONS (DCEs) (*from Science Calendar*)

1. An undergraduate, final-year student, who, when all the examinations have been taken and all final marks are available, is a maximum of two modules with a total credit value of no more than 32 credits in arrears for the degree, or such credit value in arrears for the degree as the individual faculties permit in highly exceptional cases (in other words, the student has taken the examination in the modules concerned and failed), may – subject to the provisions of paragraphs 2, 3 and 4 below – be admitted to a Dean's Concession Examination (DCE) as a concession by the Dean, in consultation with the academic department(s) concerned. Please note that you must have been registered for the module(s) concerned in the specific year and that you must have obtained a final mark of at least 35% in the(se) module(s).
2. Such students shall be identified by the faculty administrator, who shall furnish the departments concerned with their names via the Dean's office. The onus shall be on the students concerned to communicate with the faculty administrator in good time (not later than 15 January) about their admission to the DCE. The DCE shall be taken at a scheduled time during the last week of January or the first week of February.
3. If the student fails the module in the DCE, no further DCE shall be granted.
4. DCEs in modules subject to flexible assessment shall be taken at the same time as referred to in paragraph 2 above, subject to the procedures laid down in paragraph 2 above.
5. DCEs are conducted departmentally. Students who have been granted a DCE shall ascertain timeously from the department concerned when and where the DCE in question is to be written. They shall ensure that they present themselves at such time and place.
6. DCEs shall be granted only with the approval of the Dean. No student shall be granted a DCE, under any circumstances, by any department. No lecturer can give an undertaking to a student in this matter.
7. Admission to a DCE in a module is subject to the rules of the faculty offering the module. For the rules governing DCEs in modules not offered by the Faculty of Science, consult the relevant faculty's Calendar part or the faculty administrator.
8. Dean’s concession examinations are conducted on a date and at a time determined by the Dean and as arranged by the particular department that allows the DCE.